
Na osnovu člana 15 stav 1 Odluke o uspostavljanju strukture za pregovore o pristupanju Crne Gore Evropskoj uniji ("Službeni list CG", br. 9/12, 15/14, 19/17, 33/18, 48/18, 55/21 i 68/21), Vlada Crne Gore, na sjednici od 16. septembra 2021. godine, donijela je
ODLUKA
O OBRAZOVANJU RADNE GRUPE ZA PRIPREMU I VOĐENJE PREGOVORA O PRISTUPANJU CRNE GORE EVROPSKOJ UNIJI ZA OBLAST PRAVNE TEKOVINE EVROPSKE UNIJE KOJA SE ODNOSI NA PREGOVARAČKO POGLAVLJE 7 - PRAVO INTELEKTUALNE SVOJINE
("Službeni list Crne Gore", br. 106/21 od 04.10.2021)
Član 1
Ovom odlukom obrazuje se Radna grupa za pripremu i vođenje pregovora o pristupanju Crne Gore Evropskoj uniji (u daljem tekstu: Radna grupa) za oblast pravne tekovine Evropske unije koja se odnosi na pregovaračko poglavlje 7 - Pravo intelektualne svojine i propisuje način rada Radne grupe.
Član 2
Izrazi koji se u ovoj odluci koriste za fizička lica u muškom rodu podrazumijevaju iste izraze u ženskom rodu.
Član 3
U Radnu grupu imenuju se:
   1. šef Radne grupe
      Nebojša Mugoša, načelnik u Ministarstvu ekonomskog razvoja;
   2. zamjenica šefa Radne grupe
      Dragana Ranitović, načelnica u Ministarstvu ekonomskog razvoja;
   3. članovi:
      1) Vanja Banović, samostalna savjetnica u Kancelariji za evropske integracije,
      2) Nataša Vukašinović, samostalna savjetnica u Ministarstvu ekonomskog razvoja,
      3) Aleksandar Janičić, predstavnik Unije poslodavaca Crne Gore,
      4) Marga Koković, samostalna savjetnica u Privrednoj komori Crne Gore,
      5) Mira Kontić, stručna saradnica u Institutu za ljekove i medicinska sredstva,
      6) Anita Kurgaš, savjetnica u Kancelariji za evropske integracije,
      7) Lidija Lakić, samostalna savjetnica u Ministarstvu ekonomskog razvoja,
      8) Milica Ličina, samostalna savjetnica u Ministarstvu ekonomskog razvoja,
      9) Sandra Milićević, predstavnica nevladinog udruženja "Dijalogom do sloge",
      10) Andrijana Milošević, samostalna savjetnica u Ministarstvu ekonomskog razvoja,
      11) Milica Petrović-Njegoš, šefica u Ministarstvu ekonomskog razvoja,
      12) Vukas Radonjić, državni tužilac u Osnovnom državnom tužilaštvu u Podgorici,
      13) Marina Radulović, glavna tržišna inspektorka u Upravi za inspekcijske poslove,
      14) Lidija Radusinović, samostalna savjetnica u Ministarstvu ekonomskog razvoja,
      15) Dijana Raičković, sudija u Privrednom sudu Crne Gore,
      16) Marko Savić, saradnik u Generalnom sekretarijatu Vlade Crne Gore,
      17) Dragana Stanović, v.d. generalne direktorice u Ministarstvu prosvjete, nauke, kulture i sporta,
      18) Senid Striković, samostalni savjetnik u Ministarstvu pravde, ljudskih i manjinskih prava,
      19) Milanka Strunjaš, načelnica u Upravi prihoda i carina,
      20) Zoran Tomović, glavni policijski inspektor u Ministarstvu unutrašnjih poslova - Upravi policije, i
      21) Merisa Čekić, samostalna savjetnica u Ministarstvu poljoprivrede, šumarstva i vodoprivrede.
Član 4
Zadaci Radne grupe su:
   - učestvovanje u analitičkom pregledu i ocjeni usklađenosti zakonodavstva Crne Gore sa pravnom tekovinom Evropske unije;
   - učestvovanje u izradi predloga pregovaračke pozicije;
   - praćenje realizacije obaveza iz pregovaračke pozicije;
   - učestvovanje u izradi, realizaciji i izvještavanju o realizaciji akcionih planova i drugih dokumenata od značaja za pristupanje Crne Gore Evropskoj uniji;
   - praćenje i izvještavanje o realizaciji završnih mjerila za oblast pravne tekovine Evropske unije koja se odnosi na pregovaračko poglavlje 7 - Pravo intelektualne svojine;
   - učestvovanje u izradi i reviziji Programa pristupanja Crne Gore Evropskoj uniji;
   - praćenje i izvještavanje o realizaciji Programa pristupanja Crne Gore Evropskoj uniji;
   - učestvovanje na sastancima pododbora za stabilizaciju i pridruživanje;
   - učestvovanje u ekspertskim misijama i vršenje drugih poslova od značaja za pregovore, uz podršku organa državne uprave i drugih organa i institucija u oblasti pravne tekovine Evropske unije koja se odnosi na pregovaračko poglavlje 7 - Pravo intelektualne svojine.
Član 5
Član Radne grupe dužan je da potpiše izjavu kojom potvrđuje da se prethodno upoznao sa propisima kojima je uređena oblast zaštite tajnih podataka i obavezuje da će zakonito, savjesno i odgovorno koristiti domaće i strane tajne podatke do kojih dođe, čuvati ih i nakon prestanka radnog angažmana, sve do prestanka tajnosti podatka, ukidanja oznake tajnosti, potpunog ili djelimičnog oslobađanja od obaveze čuvanja tajnog podatka, bez obzira na to kako do njih dođe, u skladu sa propisima kojima se uređuje tajnost podataka.
Član 6
Radna grupa radi na redovnim i tematskim sjednicama.
Redovne sjednice održavaju se, po pravilu, najmanje četiri puta godišnje.
Tematske sjednice pripremaju se i sazivaju po potrebi, odnosno u skladu sa dinamikom koju utvrdi Radna grupa.
Sjednice Radne grupe saziva šef Radne grupe, po sopstvenoj inicijativi, inicijativi glavnog pregovarača, člana Pregovaračke grupe za vođenje pregovora o pristupanju Crne Gore Evropskoj uniji ili najmanje četiri člana Radne grupe.
Šef Radne grupe može, po potrebi, pozvati na sjednicu predstavnike drugih organa, institucija, nevladinih organizacija i drugih pravnih i fizičkih lica ili ih uključiti u sprovođenje određenih zaključaka, ako je to neophodno.
Član 7
Članovi Radne grupe prisustvuju sjednicima Radne grupe, raspravljaju i učestvuju u odlučivanju o pitanjima koja su na dnevnom redu.
Članovi Radne grupe dužni su da savjesno i odgovorno izvršavaju utvrđene obaveze.
U slučaju spriječenosti, član Radne grupe dužan je da blagovremeno obavijesti šefa Radne grupe, da neće prisustvovati sjednici, pri čemu može da dostavi svoje mišljenje o pojedinim tačkama dnevnog reda.
U slučaju spriječenosti rada šefa Radne grupe u okviru Radne grupe, šef Radne grupe može da delegira obaveze zamjeniku šefa Radne grupe.
Ako član Radne grupe u kontinuitetu izostaje sa sjednica Radne grupe i ne izvršava kvalitetno povjerene poslove, šef Radne grupe može da predloži razrješenje člana Radne grupe.
Član 8
Danom stupanja na snagu ove odluke prestaje da važi Odluka o obrazovanju Radne grupe za pripremu i vođenje pregovora o pristupanju Crne Gore Evropskoj uniji za oblast pravne tekovine Evropske unije koja se odnosi na pregovaračko poglavlje 7 - Pravo intelektualne svojine ("Službeni list CG ", broj 65/18).



Član 9
Ova odluka stupa na snagu danom objavljivanja u "Službenom listu Crne Gore".
Broj: 04-4342
Podgorica, 16. septembra 2021. godine
Vlada Crne Gore
Predsjednik,
prof. dr Zdravko Krivokapić, s.r.

